Sådan vægtes karaktererne ved almen studentereksamen

Gymnasieelever får karakterer af deres egne lærere baseret på deres indsats i løbet af året, de såkaldte årskarakterer.

Derudover kommer eleverne til eksamen i en række fag og får en karakter baseret på præstationen ved eksamen, som gives af en lærer og en uvildig censor fra en anden skole.

Eksamensbeviset indeholder dermed samtlige opnåede årskarakterer samt eksamenskarakterer.

Når elevens gennemsnit til studentereksamen skal regnes ud, er det en kombination af årskarakterer og prøvekarakterer, der bestemmer det magiske tal, som er afgørende for, om eleven kan komme ind på en videregående uddannelse.